Menton

Menton (it: Mentone) ass eng Stad am franséischen Departement Alpes-Maritimes op der Côte d'Azur. Si huet ongeféier 30.000 Awunner.

 Lag a Klima 
Well Menton op der Côte d'Azur läit an duerch d'Ausleefer vun den Alpe geschützt ass, zeechent d'Stad Menton sech duerch säi besonnesch mëlle Klima aus. Och am Wanter bleiwen d'Temperature relativ héich, wat an der Moyenne mat sech bréngt, datt et eng vun de wäermste Stied a Frankräich ass. Doduerch fënnt een a ville Gäert a Plantagen exotesch Friichten déi do gutt weiderkommen, an och ëmmer zeideg ginn.

 Geschichtleches 
Am Weste vun der Stad op der Colline de Pépin waren déi éischt Siidlunge mat engem Schlass.

D'Seigneurie Puypin (Podium Pinum) ass am 13. Joerhonnert un d'Famill Vento vu Genua gaangen, déi do e Schlass gebaut huet, an domat de Grondstee fir déi haiteg Stad geluecht huet.

1346 gouf se vun de Grimaldie vu Monaco kaaft, a blouf ënner deenen hirer Herrschaft bis 1848, wéi se sech selwer als fräi Stad deklaréiert huet, ënner dem Protektorat vum Kinnek vu Sardinien.

Bei engem Referendum 1860 huet d'Stad sech decidéiert datt se wollt zu Frankräich gehéieren.

 Kuckeswäertes 
 Promenade du Soleil, laanscht d'Mier
 Méchelskierch
 Musée Jean Cocteau
 Stadhaus, encadréiert vu Banannebeem
 Salle des mariages, am Stadhaus vum Jean Cocteau dekoréiert
 De Maart an de Marché aux Puces

 Fotoalbum 

 Um Spaweck 

Kategorie:Stied am Departement Alpes-Maritimes
Kategorie:Uertschaften am Arrondissement Nice
Kategorie:Gemengen am Arrondissement Nice
Kategorie:Franséisch Hafestied
Kategorie:Etappestied vum Tour de France
Kategorie:Franséisch Grenzgemengen